[image: ]Република Србија
Аутономна покрајина Војводина 
ГРАД СРЕМСКА МИТРОВИЦА
ГРАДСКА УПРАВА ЗА 
БУЏЕТ, ИМОВИНУ И ИНВЕСТИЦИЈЕ
Број: 005035483-2025-08926-007-000-020-085
Дана, 17.12.2025.године
Сремска Митровица



На основу члана 101. Закона о запосленима у аутономним покрајинама и јединицама локалне самоуправе („Службени гласник РС”, бр. 21/2016, 113/2017, 95/2018, 114/2021, 92/2023, 113/2017 – др. закон, 95/2018 – др. закон, 86/2019 – др. закон, 157/2020 – др. закон, 123/2021 – др. закон и 19/2025 – др. закон) и члана 20. став 1. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе („Службени гласник РС”, број 107/23), в.д. начелника Градске управе за  буџет, имовину и инвестиције доноси 

Р Е Ш Е Њ Е 
о именовању конкурсне комисије за спровођење јавног конкурса

Именује се конкурсна комисија за спровођење јавног конкурса за попуњавање извршилачког радног места Службеник за јавне набавке II, на неодређено време, звање саветник, један извршилац, систематизовано чланом 35. Правилника о унутрашњем уређењу и систематизацији радних места у градским управама и Градском правобранилаштву града Сремска Митровица („Сл. лист града Сремска Митровица“ бр. 3/2025, 6/2025 и 15/2025)  у саставу: 

        

1.	Гордана Новоселац – Руководилац службе јавних набавки, запослена у Градској управи за буџет, имовину и инвестиције, председник комисије
2.	Милица Јонић – саветник, запослена у Градској управи за буџет, имовину и инвестиције, члан комисије
3.	Јована Вујанић -  саветник, запослена у Служби за управљање људским ресурсе у Градској управи за опште и заједничке послове, члан комисије

О б р а з л о ж е њ е

Решењем број 005035377-2025-08926-007-000-110-024 од 17.12.2025.године, покренут је поступак попуњавања извршилачког радног места Службеник за јавне набавке II, на неодређено време, звање саветник, један извршилац, систематизовано чланом 35. Правилника о унутрашњем уређењу и систематизацији радних места у градским управама и Градском правобранилаштву града Сремска Митровица („Сл. лист града Сремска Митровица“ бр. 3/2025, 6/2025 и 15/2025)  путем јавног конкурса.
Чланом 101. овог закона прописано је да изборни поступак спроводи конкурсна комисија од најмање три члана, а чланом 19. Уредбе прописано је да се комисија образује пре него што се огласи јавни конкурс, да комисија има непаран број чланова, а најмање три, као и да најмање један члан комисије мора имати стечено високо образовање.
Чланом 20. став 1. Уредбе прописано је да, ако се попуњава извршилачко радно место председника и остале чланове комисије именује решењем руководилац органа, службе или организације, водећи рачуна о томе да један члан комисије буде службеник који је претпостављен службенику на радном месту које се попуњава, а да један члан буде службеник који обавља послове из области управљања људским ресурсима.
Чланом 19. став 4. Уредбе прописано је да најмање један члан комисије мора да има стечено високо образовање.
У складу са напред наведеним, одлучено је као у диспозитиву решења.


Решење доставити:
- члановима конкурсне комисије
- Служби за УЉР
- архиви
   								
                                                                                  В.д.    Н А Ч Е Л Н И К А

     Урош Веселиновић

